Source: https://www.hardware.fi/artikkelit/artikkeli.cfm/testissa_intel_core_i7-4770k_-prosessori/2
Timestamp: 2020-06-04 18:41:19+00:00

Document:
HD Graphics 4600: Parannettu Quick Sync - Testissä Intel Core i7-4770K -prosessori
Hardware.fi > Artikkelit > Testissä Intel Core i7-4770K -prosessori > HD Graphics 4600: Parannettu Quick Sync
Intel hehkutti vähän aika sitten seuraavan sukupolven integroituja näytönohjaimiaan, etenkin Iris-sarjan ohjaimia. Core i7-4770K:sta ei kuitenkaan löydy Iris-tasoista ohjainta, vaan siinä on tyydytty vaatimattomampaan HD Graphics 4600:aan, joka jatkaa Ivy Bridgen HD Graphics 4000:n ja Sandy Bridgen HD Graphics 3000:n viitoimmaa tietä.
Sandy Bridge -julkistuksen yhteydessä Intel kertoi yhtiön strategiasta modularisoida näytönohjaimen komponentit muutamaan osaan. Ivy Bridgessä modularisointi oli toteutettu seuraavalla tavalla:
Haswellin grafiikkamoottoriin on tullut videon laatuun keskittyneen mottorin myötä uusi osa lisää.
Näytönohjain tukee DirectX 11.1:tä, OpenCL 1.2:ta jaOpenGL 4.0:aa. Suorituskykyä on saatu lisää kasvattamalla ytimien määrää neljällä (yhteensä 20). Seuraavilla sivuilta löydät HD Graphics 4600:lla suoritetut pelitestit.
Sandy Bridge -arkkitehtuurin mukana esitelty videoiden enkoodaukseen ja dekoodaukseen tarkoitettu Quick Sync -teknologia sai parannuksia Ivy Bridgen myötä. Intel keskittyi tuolloin lähinnä suorituskyvyn parantamiseen. Haswell-suorittimista löytyy edelleen parannettu Quick Sync, mutta tällä kertaa Intel päätti ehostaa suorituskyvyn lisäksi laatua.
Aiemmista Quick Sync -versioissa on ollut kolme ennalta määritettyä profiilia, jotka eroavat toisistaan laadun ja suorituskyvyn suhteen. Haswellien myötä asetusten lukumäärä on kasvanut seitsemään.
Laatua eniten painottava asetus on nimeltään TU1 ja yhdessä HD Graphics 4600:n kanssa se tuottaa selvästi parempaa jälkeä kuin raphics 4000. Nopeudella painotettu TU7-asetus on sen sijaan nopeampi, tuottaa paremman kuvan ja kuluttaa vähemmän akkua HD Graphics 4600:lla kuin 4000:ssa.
Quick Sync laitettiin toistoimiin HandBraken uusimmalla beta-versiolla. Vastaan laitettiin OpenCL-kiihdytystä hyödyntävä AMD:n A10-5800K-suoritin.
Ilman OpenCL-kiihdytystä, AMD:n APU-prosessorilta menee tehtävän suorittamiseen aikaa 226 sekuntia, joten kiihdyksen avulla saavutetaan pieni hyöty. Intelin tapauksessa Quick Syncin kytkeminen päälle synnyttää paljon suuremman hyödyn. Ilman ominaisuutta tehvään menee 4770K:lta yhteensä 113 sekuntia. Quick Syncin avulla tehtävä suoriutuu vain 14 sekunnissa.
Edellinen sivuNeljännen sukupolven Core-arkkitehtuuri
Seuraava sivuHD Graphics 4600: OpenCL-suorituskyky

References: HD 
 HD 
 HD 
 HD 
 HD 
 HD 
 HD